open-index/open-wikipedia-markdown huggingface dataset:
Malena Ernman

**Sara Magdalena Ernman** (født 1970) er en svensk operasanger (mezzosopran).

Ernman er utdannet ved Kungliga Musikhögskolan i Stockholm, musikkonservatoriet i Orléans og ved Operahögskolan i Stockholm.

Hun har blant annet sunget tittelrollen i *[[Carmen]]*, *[[Figaros bryllup]]* og Rosina i *[[Barbereren i Sevilla]]*. I tillegg til operaroller synger hun også chansons, cabaret, jazz og musikaler. 

Ernman representerte Sverige i Eurovision Song Contest 2009 etter å ha vunnet den svenske Melodifestivalen 2009 med sangen «La voix». I Moskva oppnådde hun 21.-plass med 33 poeng.

Ernman er gift med skuespilleren Svante Thunberg. Deres datter er klimaaktivisten Greta Thunberg. 

## Diskografi
Diskografin omfattar bland annat soloskivorna:

### Album
*2000 – *Naïve* (KMH. KMH-CD 12. Svensk mediedatabas)
*2000 – *Svenska romanser Vol 2* (Phono Suecia)
*2001 – *Cabaret Songs* (BIS)
*2002 – *Müllers Nachtgesänge* etc. Philharmonia Orchestra. Dir. David Zinman. Col Legno: (Harmonia Mundi).
*2003 – *Songs in Season* (Nytorp Musik)
*2003 – *My Love* (BIS)
*2008 – Boesmans, *Julie*. Med Malena Ernman. Chamber Orchestra, La Monnaie. Dir. Kazushi Ono. (Aix-en-Provence. CD och DVD 2008. Bel Air.)
*2009 – *[[La Voix du Nord]]* (Roxy)
*2010 – *[[Santa Lucia – En klassisk jul]]* (Roxy)
*2011 – *Opera di Fiori* (Roxy)
*2013 – *[[I decembertid]]* (Roxy)
*2014 – *SDS* (Northern Grace)
*2015 – *[[Advent (musikalbum)|Advent]]*
*2016 – *[[Sverige (musikalbum)|Sverige]]*

### Singler
*2009 – "La Voix"
*2012 – "Sancta Lucia (Strålande Helgonfé)"; (Duett med Sarah Dawn Finer) / "Tu scendi Dalle Stelle" (Roxy/Universal).

### Musikaler
*2001 – Som "Sally Bowles" i *Cabaret* (av Fred Ebb og John Kander, med manus av Joe Masteroff)
*2018 – Som "Gabriella" i *Så som i himmelen* (av Fredrik Kempe, Kay Pollak og Carin Pollak)
*2021 – Som "Édith Piaf" i *Forever Piaf* (av Rikard Bergqvist)

## Priser og utmerkelser
*1999/2000 – *"Operapriset"* av Tidskriften OPERA
*2006 – Representant i Kungliga Musikaliska Akademien
*2011 – Hovsångare
*2011 – Litteris et Artibus
*2011 – Stockholm stads kulturpris
*2014 – Hedersmedborger i Sandvikens kommun
*2014 – Spelmannen (avisen Expressens kulturpris)
*2015 - Stockholm stads hederspris
*2016 – "Martin Luther King-priset"
*2017- Årets miljöhjälte (WWF)

## Referanser


## Eksterne lenker
* 
* 
* 
*
Bezalel Academy of Art and Design

**Bezalel Academy of Art and Design** (hebraisk: בצלאל) er Israels nasjonale kunstakademi. Det har sitt navn etter den bibelske personen Bezalel, sønn av Uri (hebraisk: בְּצַלְאֵל בֶּן־אוּרִי), som Moses gav i oppdrag å ha oppsyn med byggingen av Tabernakelet (2. Mos. 35:30).

Kunstakademiet ligger på Skopusberget i Jerusalem, og har 1&nbsp;500 studenter. Det tilbys utdannelse i skjønne kunster, arkitektur, keramisk design, industridesign, smykkekunst, fotografi, visuell kommunikasjon, animasjon, film og kunsthistorie/kunstteori. Lærestedet tildeler gradene *Bachelor of Fine Arts* (B.F.A.), *Bachelor of Architecture* (B.Arch.) og *Bachelor of Design* (B.Des.), samt *Master of Fine Arts* i samarbeid med Det hebraiske universitetet i Jerusalem. I tillegg tildeler kunstakademiet to forskjellige mastergrader i design (M.des).

## Historie

Akademiet ble grunnlagt i 1903 av Boris Schatz, og åpnet i 1906 sentralt i Jerusalem. Båndene til akademiets støttespillere i Europa ble brutt under annen verdenskrig, og kunstakademiet stengt i 1929 etter økonomiske problemer. 

Mange tidlige sionister, som Theodor Herzl, mente at Israel måtte ha en nasjonal kunststil som kombinerte jødiske, midtøstlige og europeiske tradisjoner. Lærerne ved akademiet utviklet en distinkt kunstskole, kjent som Bezalelskolen, hvor kunstnere behandlet både bibelske og sionistiske temaer påvirket av europeisk jugendstil (art nouveau) og tradisjonelle persiske og syriske kunststiler.

I likhet med Wiener Werkstätte i Wien, William Morris-firmaet i England og Tiffany Studios i New York, skapte Bezalelskolen dekorativ kunst i en rekke materialer: sølv, lær, tre, messing, tekstil.

Kjente kunstnere innen Bezalelskolen omfatter Meir Gur Aryeh, Ze'ev Raban, Boris Schatz, Jacob Eisenberg, Jacob Steinhardt og Hermann Struck.

I 1935 ble kunstakademiet gjenåpnet som *New Bezalel School for Arts and Crafts*. Mange jødiske flyktninger fra Tyskland, tidligere lærere og studenter ved Bauhausskolen, som var blitt stengt av nazistene i 1933, ble knyttet til akademiet.

I 1969 ble kunstakademiet omdannet til en statsstøttet institusjon, og fikk sitt nåværende navn.

Det flyttet til sin nåværende campus på Skopusberget i 1990. Det er imidlertid planer om å flytte kunstakademiet tilbake til Jerusalems bykjerne.

## Referanser



## Eksterne lenker
*
Louis Kvalstad

**Louis Kvalstad** (født 17. november 1905 i Overhalla i Nord-Trøndelag, død 23. mai 1952) var en norsk lyriker. Han var tvillingbror til Elliot Kvalstad. Det står en byste av Louis Kvalstad i en park i Namsos sentrum.

I 1936 hadde han sin offisielle debut med diktsamlingen *Kornsus*. 

Han skrev også et stykke for Radioteatret: *Skuronn*, en idyllisk-poetisk skildring av en dag i høyslåtten på en trøndersk storgård. Radioteatret besluttet seg for å satse på et eksperiment i 1940: Hørespillet skulle tas opp utenfor studio i juli fra en gård på Østlandet. Det ble første gang sendt i slåttemåneden september samme år og i reprise i 1941, 1945 og 1994. 

## Referanser


## Litteratur
* *De hvite skyene. Louis og Elliot Kvalstad - eit 90 års minne*. Liv Marit Idsø (red.). Utgitt av Overhalla kommune, 1995. ISBN 82-91134-08-1. Har disse kapitlene:
** Guttorm Hansen: «‘Jeg ble skald fordi jeg måtte bli det -’. En dikters barndomsår og veien videre»
** Paul Okkenhaug: «Elliot og Loius Kvalstad, tvillingbrørne i slitsamt kunstnarliv»
** Liv Marit Idsø. «Louis Kvalstads lyrikk - i samtid og i dag»
** Kathinka Bjørnseth. «Minner fra hva man finner»
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 40 og 200  
* Andersen, Jens-Anton: «Namdalsdikteren Loùis Kvalstad». *Arena* nummer 1, 1981
* Foss, Gunnar. «Nord for jubilantens heimtrakter. Eit feltforsøk på Louis Kvalstad». Artikkelen står i 
*   
* 

## Eksterne lenker
* Henning Howlid Wærp. 
*
NSU

**NSU** kan referere til:

* NSU Motorenwerke, tysk produsert av biler og motorsykler
* Norsk Studentunion
* Norsk Svartkruttunion
* Norges Socialdemokratiske Ungdomsforbund, forløperen til NKU og AUF
* Norges sosialistiske ungdomsforbund, en av forløperne til AUF
* Nationalsozialistischer Untergrund, tysk terrororganisasjon på tidlig 2000-tallet

Universiteter
* The New School for Social Research, New School University i New York, USA
* Norfolk State University i Virginia, USA
* Northeastern State University i Oklahoma, USA
* Northwestern State University of Louisiana, USA
* Nova Southeastern University i Florida, USA
Elliot Kvalstad

**Elliot Kvalstad** (født 17. november 1905 i Overhalla i Nord-Trøndelag, død 16. oktober 1938) var en norsk maler. 

Han kom fra en kunstnerisk begavet familie, og var tvillingbror til dikteren Louis Kvalstad. Elliot Kvalstad begynte karrieren som naturalist, men arbeidet senere med surrealistiske motiver.
  
## Referanser
François Weill

**François Weill** er en fransk forretningsmann. Han er direktør for France Ferries et Croisières og var tidligere leder for Hurtigruten France. Han arbeidet i sistnevnte egenskap for å markedsføre Norge som reisemål i allmennhet og Hurtigruten i særdeleshet.

I 2008 ble Weill ble utnevnt til ridder av 1. klasse av Den Kongelige Norske Fortjenstorden for fremme av norsk reiseliv i Frankrike.

## Referanser
Gymnarchus niloticus

***Gymnarchus niloticus*** er en art i gruppen beintungefisker. 
Det er den eneste nålevende arten i gruppene ***Gymnarchus*** og **Gymnarchidae**.
Den er nattaktiv og ser dårlig. Den blir over 150 cm lang og 19 kg tung.
Den orienterer seg og jakter i mørket ved hjelp av et svakt elektrisk felt, på lignende måte som elektrisk ål.

## Eksterne lenker
*
The American University in Cairo

**The American University in Cairo** (**AUC**) er et privat universitet i Kairo i Egypt. Universitetet tilbyr utdannelse etter vestlig standard til et bredt spekter av studenter fra Egypt og fra andre land. Undervisningsspråket er engelsk, og universitetet har studieprogrammer på alle nivåer. Universitetet holder til sentralt i Kairo.

Det var i 2008 knapt 4&nbsp;000 studenter på lavere nivå og 1&nbsp;000 studenter på høyere nivå.

Universitetet ble grunnlagt i 1919 av amerikanere som var bosatt i Midtøsten. Den første rektoren, Charles A. Watson, mente at et slikt universitet blant annet ville bidra til å forbedre USAs forståelse av Midtøsten og omvendt.

## Referanser


## Eksterne lenker
*
Radio Broadland

**Radio Broadland** (tidligere ***Broadland 102***) er en del av det nasjonale engelske radionettverket GCap Media. Det er en kommersiell radiostasjon for Broadland-området i Norfolk og Nord-Suffolk, samt Norwich, Great Yarmouth og Lowesoft. Radio Broadland eies av Global Radio.

Radiokanalen ble startet opp av en lokal gruppe. Gruppen hadde noe erfaring innenfor media, hovedsakelig avis og TV-kringkasting, men lite innenfor radio. Det ble kalt inn personer som hadde kunnskaper innenfor radiodrift, og Radio Broadland ble startet den 1. oktober 1984. 

I 1990 tok Radio Broadland over Radio Orwell og Saxon Radio i nabogrevskapet Suffolk, og Suffolk-stasjonene ble omdøpt SRG. Senere, i 1993, lanserte SGR en søsterstasjon i Colchester etter å ha vunnet radiolisensen. 

## Eksterne lenker
*
Fylkesvei 4092

**Fylkesvei 4092** går mellom Udestad og Farbrot i Farsund kommune.

Frem til 2019 hadde veien betegnelsen fylkesvei 669 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 669 (andre betydninger)

I Norge finnes **fylkesvei 669** i de følgende fylkene:

*Møre og Romsdal (primær fylkesvei)
*Fylkesvei 669 (Vest-Agder)
Smala Sussie

***Smala Sussie*** er en svensk svart komedie fra 2003, regissert av Ulf Malmros. Filmen handler om en ung mann som vender tilbake til hjembyen sin for å finne sin savnede søster og hele historien rundt hva som skjedde med søsteren og alle karakterene rundt.

Lasse Åberg ble såpass opprørt av en scene i filmen at han vurderte å saksøke filmskaperne. Den omtalte scenen viser to figurer, hentet fra Åbergs barneprogram ''Trazan och Banarne'', som har sex med hverandre.

## Handling
Erik har bodd i Stockholm i tre år, men blir nødt til å dra tilbake til hjemstedet sitt i Värmland, med navnet *Bruket*, på grunn av at lillesøsteren hans, Sussie, har forsvunnet. Erik finner raskt ut at mye har forandret seg hjemme siden han vokste opp der. Det er få som synes å bry seg om at Sussie er borte, og Erik aner at noe dramatisk har skjedd. Handlingen i filmen starter på slutten, og den handler om at Erik må fortelle alt som har skjedd til en politietterforsker som mistenker at det er han som har noe å gjøre med at søsteren har blitt borte. Inntrykket han hadde av den snille og uskyldige søsteren sin blir borte jo mer han graver for å oppklare mysteriet. Sussie viser seg å ha forandret seg til en dop-misbrukende rocke-groupie. Dette skjedde etter at hun begynte å tilbringe mye tid med Eriks gamle kamerat Pölsa, som etter en stund fører til at hun begynner å få medisiner fra de gamle på gamlehjemmet hvor hun jobber. I tillegg viser det seg at eieren av den lokale videobutikken, Gerd, er en stor kriminell som slipper unna med det meste ved å bestikke den lokale politimannen. Erik kaller henne den største doplangeren i byen og Sussie bruker henne for å få dekket hele behovet. Billy Davidson, som er den eneste politimannen i byen er altså mer interessert i å skjule ulovlighetene som foregår der enn å oppklare dem. Dette kommer tydelig frem flere ganger i filmen.

## Rolleliste

## Trivia
* Aksjemegleren, Banarne og Ralf blir spilt av samme person.
* Scenen der filmen *[[Pulp Fiction]]* blir avbrutt på grunn av at «Stockholm» har glemt å sende siste delen er basert på en hendelse fra Malmros' oppvekst. Forskjellen er at filmen han så var *[[E.T.]]* Begge gangene kom kinomaskinisten inn og fortalte slutten.
* I løpet av filmen kommer det seg inn detaljer og referanser til 16 andre filmer i form av filmbokser, plakater og dialog. Noen av disse er *[[A Clockwork Orange]]*, *[[Rambo]]*, *[[Pulp Fiction]]* og *[[Star Wars]]*.

## Soundtrack
* «Dirty And Cheap» fremført av Randy
* «No Right» fremført av Whyte Seeds
* «Billy The Coach» fremført av Leif Karate
* «Newfound Lover» fremført av Tuva Novotny
* «Stupid» fremført av Camela Leierth
* «Palace Station» fremført av Melody Club
* «Notes About Freedom» Fremført av The Act
* «Live It Up» fremført av Papa Dee
* «X-Ray Eyes» fremført av Randy
* «Hip Teens» fremført av Frank Popp Ensemble
* «Slow Motions» fremført av Whyte Seeds
* «Say Oh Say» fremført av Isolation Years
* «No Place Like Home» fremført av Moses
* «In The Healing Rain» fremført av Travellers In Time
* «Perpetuum Mobile» fremført av The Penguin Café Orchestra

## Referanser


## Eksterne lenker
*
Knivbladfisker

* *[[Chitala]]*
* *[[Notopterus notopterus|Notopterus]]*
* *[[Papyrocranus]]*
* *[[Xenomystus nigri|Xenomystus]]*

**Knivbladfisker** er en familie beintungefisker. Det er små fisk som lever i fersk- eller brakkvann.
De er avlange i form, og de uparede finnene løper langs hele kroppslengden, noe som gir dem et kniv-aktig utseende.
Navnet knivbladfisker kan føre til forvirring med knivfiskene. Selv om de svømmer på en lignende måte, er ikke gruppene nært beslektet.

Knivbladfisker har spesialiserte svømmeblærer. Organet strekker seg gjennom kroppen og i noen tilfeller helt ut i finnene. Svømmeblæren kan absorbere oksygen fra luften. Den brukes også til å lage lyd.

Noen av de større artene, spesielt *[[Chitala chitala]]*, er matfisk og noen ganger akvariefisk.

## Eksterne lenker
*
Tivat lufthavn

**Tivat lufthavn** (serbisk: **Аеродром Тиват/Aerodrom Tivat**, kroatisk: *Zračna luka Tivat*)  er den internasjonale flyplassen i Tivat, Montenegro. Flyplassen ligger 4 km fra sentrum av byen og er den ene av to internasjonale flyplasser i landet, i tillegg til Podgorica lufthavn. Begge drives av det statlige selskapet *Aerodromi Crne Gore*. 

## Trafikk
Tivat lufthavn betjente 910 533 passasjerer i 5 294 flybevegelser i 2014.

## Selskaper og ruter

*Austrojet (Banja Luka, Salzburg, Stuttgart)
*Montenegro Airlines (Beograd, Frankfurt, London-Gatwick, Moskva-Domodedovo, Niš, Paris-Charles de Gaulle, Zürich)
*Moskovia Airlines (Moskva-Domodedovo)
*S7 Airlines (Moskva-Domodedovo)
*Travel Service (Praha)
*Austrian Airlines (Innsbruck)
*Atlant-Soyuz (Moskva-Domodedovo)
*SAS (Oslo)
*Norwegian Air Shuttle (Oslo)
*Ural Airlines (Ekaterinburg [sommerrute 7. juni – 25. oktober])

## Eksterne lenker
* Flyplassens hjemmeside
Hovda

**Hovda** er ei elv i Stor-Elvdal og Åmot kommuner i Innlandet. Over storparten av sin lengde danner elva grense mellom de to kommunene.

Elva har utløp fra Storhovden og renner først mot sør på vestsida av Hovdsjøfjellet. Etter samløpet med Hemla, som kommer inn fra vest, fortsetter elva til den munner ut i Glåma mellom Rena og Steinvik. Hovda er 21,1 kilometer lang (24,9 km medregnet Sandbekken, som munner ut i Storhovden). Sideelva Hemla er imidlertid både lengre og har større vannføring enn hovedelva ved samløpet, og regnet fra Hemlas utspring på Gråberget til Hovdas munning i Glåma er vassdragets totale lengde 35,5 kilometer.

Den øvre delen av vassdraget nås ved å ta Strandsæterveien, som starter ved Strand kirke og går opp til hytteområdene på Hovdsjøfjellet. Den nedre delen nås ved å bruke Hovdliveien, som går på sørsida av elva opp til Hovdedalen sæter.

## Referanser
Gnathonemus

* elefantnesefisk
* *[[Gnathonemus longibarbis]]*
* *[[Gnathonemus tamandua]]*

***Gnathonemus*** er en gruppe elefantfisker.
Det er tropiske ferskvannsfisk som finnes i Afrika.
Kroppen er flattrykt fra sidene.
De har en forlenget munn med elektroreseptorer som de bruker blant annet til kommunikasjon og til å lete etter føde.

## Eksterne lenker
* 
* ''Gnathonemus'' – Encyclopedia of Life
Den lille prinsen

***Den lille prinsen*** (fransk: *Le Petit Prince*) er ei barnebok fra , skrevet og illustrert  av den franske forfatteren Antoine de Saint-Exupéry. Boka regnes som en klassiker, og oppfattes både som ei barnebok og som etisk fabel for alle aldre. Gjennom fortellingen presenterer forfatteren sitt humanistiske livssyn, slik det også er kjent fra hans romaner for voksne.  

Han skrev den sommeren og høsten 1942 mens han bodde i Asharoken, New York, etter å ha forlatt Frankrike i kjølvannet av landets kapitulasjon til Tyskland under andre verdenskrig.

## Innhold
Den lille prinsen bor på asteroide B 612. En dag begir han seg på reise fra planet til planet i nærheten av sin egen asteroide. Han ønsker å finne en venn, men finner bare stiliserte representanter for ulike destruktive typer: «kongen» – som lever for å herske over andre, «drankeren» – som flykter fra livet og skammen, «businessmannen» – som teller stjernene for å sette dem i banken, «geografen» – som er mer opptatt av å registrere enn av å leve, «den forfengelige mannen» – som er avhengig av andres respons, og «den ensomme lyktetenneren» – som er tvangsmessig styrt av regler og rutiner. På rundreisen forsømmer han sitt eneste ansvar: en rose på sin egen asteroide. «Gjennom sin reise mellom planetene og etter å ha møtt en klok rev og en lur slange forstår Den lille prinsen at han elsker rosen sin. Og mens flyveren gjennom sitt møte med Den lille prinsen forstår hva som er viktig i livet sitt, forstår vi lesere samtidig hva som er viktig i vårt.»

Fortellingen om prinsen er lagt inn i en rammefortelling om en jagerflygers møte med hovedpersonen etter et havari ute i Saharaørkenen. Forfatteren var selv jagerflyger.

## Norsk oversettelse
Boka utkom på norsk i 1962, oversatt av Inger Hagerup.

## Dramatiseringer, film og TV
Boka har blitt dramatisert for scene, radioteater, dukketeater, som opera (av Rachel Portman) og som musikal.

I 1974 hadde en amerikansk musikalfilm premiere; musikalen hadde libretto og sangtekster av Alan Jay Lerner med musikk av Frederick Loewe. Filmen var regissert av Stanley Donen. Gene Wilder spilte rollen som reven, og Bob Fosse hadde rollen som slangen. Dette viste seg for øvrig å bli den siste musikalen som Lerner og Loewe laget sammen.

En animeserie i 39 episoder ble produsert for TV av det japanske studioet Knack Productions i 1978/1979. En ny animasjonsfilm i regi av Mark Osborne, *[[Den lille prinsen (2015)|Den lille prinsen]]*, hadde premiere i 2015.

Boka inngår i flere klassikerutvalg, som Bokklubbens Barnebibliotek, Århundrets 100 bøker ifølge Le Monde og Århundrets Bibliotek.

## Referanser


## Eksterne lenker
*
Scleropages

* asiatisk arowana 
* australsk arowana 
* *[[Scleropages aureus|S. aureus]]*
* *[[Scleropages legendrei|S. legendrei]]*
* *[[Scleropages leichardti|S. leichardti]]*
* *[[Scleropages macrocephalus|S. macrocephalus]]*

***Scleropages*** er en gruppe beintungefiskfamilien. 
Det er tropiske fisk som lever i ferskvann. Alle artene er kjøttetere og er dyktige til å hoppe. 
De fleste er truet i større eller mindre grad. 
*Scleropages*-arter er høyt verdsatte akvariefisk.

Tidligere regnet man med tre arter i denne gruppen: Asiatisk arowana (*Scleropages formosus*), australsk arowana (*Scleropages jardinii*) og *[[Scleropages leichardti]]*. 
I 2003 ble en studie publisert hvor det ble fastslått at flere naturlige fargevarianter av asiatisk arowana faktisk utgjorde fire forskjellige arter, noe som brakte antallet arter i gruppen opp til seks.

Forløperen til australsk arowana og *Scleropages leichardti* skilte seg fra forløperen til asiatisk arowana for ca. 140 millioner år siden, rundt eldre kritt.
De morfologiske likhetene mellom alle de seks artene viser at disse fiskene har gjennomgått små evolusjonsmessige endringer den siste tiden.

## Eksterne lenker
*
Jon Øyvind Andersen

**Jon Øyvind Andersen** (født ), mest kjent under artistnavnet «**Jardar**», er en norsk black metal-gitarist. Han var en av de opprinnelige medlemmene i bandet Old Man's Child, sammen med Galder og Tjodalv. Han har spilt på alle bandets album, med unntak av *[[Ill-Natured Spiritual Invasion]]* (1998) og *[[Vermin (album)|Vermin]]* (2005), hvor Galder var eneste gitarist. Jardar har foruten gitar også bidratt som backingvokalist, og han var også medkomponist på to låter på *In Defiance of Existence*.

I 2005 dannet han bandet Insidious Disease, sammen med gitaristen Silenoz fra Dimmu Borgir, bassisten Shane Embury fra Napalm Death og trommeslageren Tony Laureano. 

## Diskografi
### [[Old Man's Child]]
* *In The Shades Of Life* (demo, 1994) – gjenutgitt 1996
* *[[Born of the Flickering]]* (studioalbum, 1995) – gjenutgitt på Century Media i 1997
* *[[The Pagan Prosperity]]* (studioalbum, 1997)
* *[[Revelation 666 - The Curse of Damnation]]* (studioalbum, 2000)
* *[[In Defiance of Existence]]* (studioalbum, 2003)

## Referanser
Jardar (andre betydninger)

**Jardar** kan vise til:

*Jardar – et norsk mannsnavn
*Jardar IL – et idrettslag fra Bærum
*Jardar – artistnavnet til Jon Øyvind Andersen, en norsk heavy metal-gitarist
Nyurbanisme

**Nyurbanisme** er en retning innen byplanlegging som oppstod i USA omkring 1990. Den er kalt en reaksjon mot kalde sovebyer og bilsamfunnet. Ifølge nyurbanismen er byens gater, plasser og fellesarealer rom (uterom), noe som fordrer at bygningene omkring utgjør vegger i disse rommene. Det fører til at byer, som ideelt sett bør være små, må bebygges tett, og ikke med punktbygg på store tomter (slik som etterkrigstidens drabantbyer). Byene skal heller ikke sonereguleres, slik at kontorer, butikker, serveringssteder, verksteder, småindustri og boliger ligger i gangavstand i forhold til hverandre. På den måten blir innbyggerne mindre avhengige av biler. Alt dette skal gjøre byen til et mer miljøvennlig, praktisk, trygt og hyggelig sted. 

Navnet nyurbanisme kommer av at det er en renessanse for måten byer ble utviklet og bygget på i tiden frem til 1930-tallet.

## Se også
* Byplanlegging
* Urbanisme
* Bilavhengighet
* Gangbarhet
* Sykkelbarhet

## Referanser


## Eksterne lenker
* 
* Hovedforum for nyurbanismebevegelsen (på engelsk) 
* Om nyurbanismen i USA
Kongeriket Etruria

**Kongeriket Etruria** (italiensk *Regno di Etruria*) var en napoleonsk klientstat som omfattet det meste av Toscana, og eksisterte fra 1801 til 1807. Den tok navnet sitt etter Etruria, det gamle romerske navnet for etruskernes land i oldtiden.

## Historie

Kongeriket ble opprettet gjennom traktaten i Aranjuez, som ble undertegnet 21. mars 1801. Som ledd i en større avtale mellom Napoléon Bonapartes Frankrike og Spania, ble huset Bourbons Parma kompensert for tapet av sine territorier, som hadde vært okkupert av franske tropper siden 1796. Som gjenytelse for at Ferdinand av Parma gav avkall på sine krav, ble hans sønn Ludvig innsatt som konge av det nye kongeriket Etruria. For å få til dette måtte den habsburgske storhertugen av Toscana, Ferdinand III av Toscana, avsettes. Han ble kompensert med de sekulariserte landområdene til fyrsterkebispedømmet Salzburg. Opprinnelig hertugdømmet Toscana, Etruria hadde blitt gitt til bourbonerne i 1801 i personen til Karl IV av Spanias eldste datter og hennes italienske gemal.

Utenfor traktaten i Aranjuez gikk Spania også i hemmelighet med på å avgi territoriet Louisiana (over 2 millioner km²) tilbake til Frankrike for å sikre kongeriktet Etruria som en spansk klientstat; Louisiana ble først avgitt av Frankrike til Spania i 1763 ved slutten av syvårskrigen. Louisiana ble tilbørlig overført til Frankrike den 15. oktober 1802 etter at traktaten i Aranjuez var signert. Napoléon solgte deretter Louisiana til USA den 20. desember 1803 for å kunne betale sine franske hærer under krigen den tredje koalisjonen.

Den første kongen, Ludvig, døde ung i 1803, og hans unge, mindreårig sønn, Karl Ludvig, etterfulgte ham som Ludvig II. Hans mor, Maria Louisa av Spania, styrte som regent. Da Etruria var i vanskeligheter med smugling og spionasje annekterte Napoléon kongeriket i 1807 og innlemmet det i Frankrike som tre forskjellige departementer; Arno, Méditerranée og Ombrone.

Ettersom Spanias eneste håp om en kompensasjon lå i Portugal, ble samarbeidet med den franske keiseren mer viktig. Kongen og hans mor ble lovet tronen på det nye kongeriket Nord-Lusitania, beliggende helt nord i Portugal, men denne planen ble aldri satt ut i livet på grunn av et brudd mellom Napoleon og de spanske bourbonerne i 1808. Etter Napoléons nederlag i 1814 ble storhertugdømmet Toscana gjenopprettet og habsburgerne gjeninnsatt. I 1815 ble hertugdømmet Lucca banket ut av Toscana og avstått til huset Bourbon-Parma som en midlertidig kompensasjon, inntil de i 1847 kunne gjeninnsettes som hertuger i hertugdømmet Parma.

## Referanser
DJ Aligator

**DJ Aligator** (egentlig **Ali Movasat**, født 10. mars 1975 i Teheran i Iran) er musiker. Han bor for tiden i Sverige etter å ha bodd i Danmark i mange år. Blant annet har han laget sangen «The Whistle Song».

## Eksterne lenker
* 
* 
*
Peter den stores bukt

**Peter den stores bukt** (russisk: Залив Петра Великого) er den største bukta i Japanhavet, og strekker seg langs kysten av Russlands Primorskij kraj. 

Den er rundt 88&nbsp;km lang og 185&nbsp;km bred, med et areal på ca. 9&nbsp;000&nbsp;km². Muravjov-Amurskijhalvøya (hvor byen Vladivostok ligger) og en kjede av utenforliggende øyer deler den sentrale delen av bukta i to: Amurbukta i vest og Ussuribukta i øst.

Kystlinjen på rundt 1500 kilometer er oppstykket av mange mindre bukter, hvorav de viktigste er Zolotoj Rog, Diomedebukta, Ulyssesbukta, Nakhodkabukta, Posjetbukta, og Sjamora, med sine flotte sandstrender. De viktigste øyene i bukta er Rimskij-Korsakov-øyene, Askoldøya, Putjatinøya og Russkijøya (som er skilt fra Muravjov-Amurskijhalvøya av Østre Bosporos).

Rundt 630&nbsp;km² av bukta er vernet som Fjerne Østen marine naturreservat. Om vinteren er de nordlige buktene vanligvis sperret av is.

## Referanser


## Eksterne lenker
* 
* Detaljert informasjon om bukta  (russisk)
Muravjov-Amurskijhalvøya

**Muravjov-Amurskijhalvøya** (russisk: Полуостров Муравьёва-Амурского) er ei halvøy i Primorskij kraj i Russland. Den ligger i Peter den stores bukt som blir delt i to av halvøya, med Amurbukta i vest og Ussuribukta i øst. Halvøya er omtrent 30&nbsp;km lang og 12&nbsp;km bred. Byen Vladivostok ligger på sørenden av halvøya. Sundet Østre Bosporos skiller byen og halvøya fra Russkijøya i sør.

Halvøya er oppkalt etter Grev Nikolaj Muravjov-Amurskij.

## Referanser
Rold Skov

**Rold Skov**, dvs. **Rold skog** som ligger sentralt i Himmerland mellom Arden og Skørping, er Danmarks største sammenhengende skogkompleks med ca. 8.600 ha. I skogen ligger Den jyske skovhave («skoghage») med over 150 ulike trær, og Rebild Bakker.

Rold Skov har opp gjennom tidene vært forbundet med landeveisrøvere og overfall. På 1830-tallet lyktes det å avsløre en større bande med etterfølgende rettssaker som pågikk i syv år (1837-44). En av de dømte, med tilnavnet «Bettefanden» («Veslefaen»), beskrives av Steen Steensen Blicher i novellen med samme navn fra 1846.

Rold Skov er sterkt kupert, hvilket gir forutsetninger for kildevann og innsjøer. Kildene omfatter Lille Blåkilde, som på tross av navnet gir 150 liter per sekund, Ravnkilde, Gravlevkilden og Egebækkilden. Madum sjø øst for skogen er den største sjøen med mulighet for bading, størrelsesmessig etterfulgt av Store Økssø og Mossø. Ved skogens nordvestkant ved Gravlev er Gravlev sjø i Lindenborg ådal, en av Danmarks dypeste daler. Gavlev sjø er under reetablering etter å ha vært nedtappet i årevis. Lindenborg å snor seg gjennom urskog et stykke på veien.

60 meter under en kalkskråning i Rold skog ligger en atomsikker bunker REGAN Vest, oppført i dyp hemmelighet under den kalde krigen. Bunkeren er ikke et militært anlegg, men bygget for å ta imot regjeringen, embetsmenn og monarken i tilfelle av en atomkrig. Bunkeren har en inngang som er godt skjult i skogen, og enda én gjennom den gule mursteinsvillaen der maskinmesteren bodde med familien sin. Han førte tilsyn med bunkeren som ble bygget i årene 1963-68 og dekker 5.500 m², med ganger som strekker seg rundt to km. Anlegget er fredet. «Fredens spioner» var kallenavnet på journalister som Peter Kramer fra *[[Ekstra Bladet]]* som kom på sporet av REGAN Vest og andre NATO-hemmeligheter.

75% av skogen er privateid, hvor Lindenborg gods, Nørlund gods og Willestrup gods tegner seg for hovedparten, mens den danske stat eier de resterende 25%. Statens andel administreres av Buderupholm statsskogdistrikt.

## Referanser


## Kilder
* ''Rold Skov'', Skov- og naturstyrelsen, vandreture i statsskovene nr. 114.
Idrettsskole

**Idrettsskole** kan vise til skoler som tilbyr idrettsfaglig utdanning, eksempelvis:
* Norges idrettshøgskole
* Norges Toppidrettsgymnas
* Wang Toppidrett
* Videregående skoler med idrettsfag
Valentin Ernst Löscher

**Valentin Ernst Löscher** (født 29. desember 1673 i Sondershausen, død 12. februar 1749 i Dresden) var en tysk luthersk teolog.

## Liv og virke
Löscher studerte ved det mot pietismen fiendtlig innstilte Universitetet i Wittenberg. Han ble i 1698 pastor og superintendent i Jüterbog, 1701 superintendent i Delitzsch, 1707, professor i Wittenberg, 1709 pastor ved Korskirken i Dresden, samt superintendent og medlem av domkapitlet samme sted. 

Allerede i Jüterbog hadde han begynt å gi ut et teologisk tidsskrift – det første i sitt slag – som kom ut under ulike titler. Nyheten vakte interesse og gjennom sitt fyldige og saklige innhold fikk tidsskriftet stor anseelse. Spesielt betydningsfull var den granskning Löscher gjorde av den pietistiske retningen. Löscher ble etter hvert den egentlige lederen på den lutherske ortodoksiens side. Til tross for sitt negative syn på pietismen i teologisk henseende, satt Löscher pris på retningens praktiske nytte. 

Hans antipietistiske hovedverk *Vollständiger Timotheus Verinus* er selv i dag basis for den vitenskapelige oppfatningen av pietismen. Löscher opptrådte også som skarpsynt kritiker av den romersk-katolske kirke og den Leibniz-Wolfske filosofien. Han opparbeidet seg også renommé som en flittig kirkehistorisk forsker, spesielt av reformasjonens historie.

## Bibliografi
* (en) Werner Raupp: «Löscher, Valentin Ernst (1674–1749)», i: Heiner F. Klemme/Manfred Kuehn (Ed.): *The Dictionary of Eighteenth-Century German Philosophers.* London/New York 2010, Vol. 2, p. 740–741.

## Referanser
Litl-Mork

**Litl-Mork**  er en liten bygd som ligger i Averøy kommune i Møre og Romsdal. Stedet ligger på sørsiden av Averøya, ca. 1 mil fra Kårvåg. Herfra kan man ta seg en tur over Kornstadkleiva, som er en fjellveg over fjellet fra Kornstad til Folland som ligger ved Kårvåg. 

Folk i Litl-Mork må til Bruhagen, Kårvåg eller Steinsgrenda for å handle, da det ikke er butikk på stedet.

Nærmeste byer er Kristiansund og Molde.

## Referanser
Sportsdrikk

**Sportsdrikk** er en type drikke markedsført til trening og sportsutøvelse. Sportsdrikker inneholder karbohydrater og elektrolytter, og skal sørge for at væskebalansen i kroppen blir opprettholdt og at kroppen får tilført ny energi under trening.

Daglig bruk av sportsdrikker kan ødelegge emaljen på tennene på grunn av det høye syrenivået.

## Referanser


## Eksterne lenker
*
Lavalturbin

**Lavalturbin** er en tidlig type dampturbin som ble utviklet i 1880-årene av den svenske oppfinneren Carl Gustaf de Laval  (1845 – 1913). Han konstruerte turbinen for å drive en melkeseparator han selv hadde utviklet. Lavalturbinen egner seg best for lave ytelser, men er videreutviklet til flertrinns dampturbiner med større ytelse. Virkningsgraden til lavalturbinen er lavere enn andre typer dampturbiner, noe som gjorde at den ble utkonkurrert av mer effektive turbin-designer.

## Virkemåte
Lavalturbinen er en hurtigroterende liketrykksturbin med opptil 30&nbsp;000 omdreininger per minutt, noe som gjør at nedgiring vanligvis er nødvendig for å nyttiggjøre turbinens kraft. Den har ett enkelt løpehjul med skovler i ytterkanten som omdanner dampens bevegelsesenergi til en roterende bevegelse. Dysene som omdanner dampens trykk til kinetisk energi i lavalturbinen er lavaldyser, og disse ble også utviklet av Carl Gustaf de Laval, og patentert i 1883.
Klimakonferansene i Sarpsborg

**Klimakonferansene i Sarpsborg** eller **CC8** og **CC9** (forkortelse for **Climate Conference 08**/**09** (klimakonferanse 08/09)), er to konferanser avholdt på Hafslund hovedgård i Sarpsborg. Konferansene har fokus på klima og miljø. CC8 ble avholdt 5.–6. juni 2008, mens CC9 ble arrangert 4.–5. juni 2009. Arrangørene er Club de Madrid, Bellona og Hafslund ASA. 

## CC8
**CC8** ble avholdt 5. (verdens miljødag) til 6. juni 2008. Den var en del av forhandlingene om en ny klimaavtale som skal erstatte Kyoto-avtalen. Forhandlingene avholdes generelt av FN, og ble startet ved klimatoppmøtet på Bali i 2007, og skal fullføres ved et nytt toppmøte i København i 2009. Konferansen samlet forskjellige internasjonale representanter fra ulike områder innen politikk (herav mange statsledere), klima, næringsliv, utdanning og andre organisasjoner, blant annet Ricardo Lagos, Gro Harlem Brundtland (begge spesialutsendinger for klimaendringer i FN), Lord Nicholas Stern, Göran Persson, Jennifer Mary Shipley og Kjell Magne Bondevik, samt flere representanter for Bellona, herunder lederen Frederic Hauge.

Konferansen avsluttet med en felles uttalelse fra de ulike deltakerne, utformet som et åpent brev til verdens ledere. Brevet besto av fem punkter: Teknologisk utvikling, forskning og investeringer, prioritering av lavkarbon teknologi, effektiv internasjonal pengebistand og nasjonale allianser i klimakampen.

### Klimakonsert
Lørdag 7. juni ble det avholdt konsert med blant annet Madcon, Surferosa, Henning Kvitnes, Bertine Zetlitz, Ida Maria, deLillos'85, CC Cowboys og Kaizers Orchestra. Konferansierer var Thomas Numme og Harald Rønneberg.

## Referanser


## Eksterne lenker
;CC9
* 

;CC8
* 
* CC8 dekket av Sarpsborg Arbeiderblad
* CC8 på Bellonas hjemmesider
Gunn Nyborg

**Gunn Lisbeth Nyborg** (født 21. mars 1960) er en norsk, tidligere fotballspiller. Hun spilte 17 sesonger for Asker FK (1975–1992), én sesong for danske Fortuna Hjørring (1987) og fire sesonger for Nikko fra Japan (1992–1996). Hun spilte NFFs 110 første kvinnelandskamper på rad og scoret 20 mål. Hun ble europamester og dansk cupmester i 1987, japansk cupmester i 1993, vant uoffisielt VM-gull i 1988, var EM-finalist i 1989, og EM- og VM-finalist i 1991. 

Hun ble norgesmester med Asker FK 1984, 1990, 1991, seriemester med Asker FK 1988, 1989 og 1991.

Gunn Nyborg mottok FIFAs Order of Merit i 1994.

## Referanser


## Eksterne lenker
*
Halina Karnatsevitsj

**Halina Karnatsevitsj** (belarusisk **Галіна Карнацэвіч**, født 2. november 1969) er en belarusisk maratonløper.
Hennes fremste prestasjon er tolvteplass på maraton under VM 2005 med tiden 2:27:14 timer, som også er personlig rekord.

I 2006 testet Karnatsevitsj  positivt på stanozolol, og ble utestengt i to år.

## Referanser

## Eksterne lenker
*
Verdens miljødag

**Verdens miljøverndag** er en FN-dag som har blitt markert i hele verden den 5. juni hvert år siden den ble innstiftet etter FNs miljøvernkonferanse i Stockholm 1972. Verdens miljøverndag blir organisert av FNs miljøprogram, De forente nasjoners organ innen miljøarbeid. Dette blir gjort i samarbeid med en ny storby eller land hvert år.

Norge ble i 2007 valgt til å markere Verdens miljødag, og Tromsø ble valgt til vertsby.

## Referanser


## Eksterne lenker
* 
*  World Environment Day, FN
* Verdens miljødag , FN-sambandet
Leptolebias

* *[[Leptolebias aureoguttatus]]*
* *[[Leptolebias citrinipinnis]]*
* *[[Leptolebias itanhaensis]]*
* *[[Leptolebias marmoratus]]*
* *[[Leptolebias opalescens]]*
* *[[Leptolebias splendens]]*

***Leptolebias*** er en gruppe killifisker som lever i Brasil. 
Det er små tropiske fisk som lever i ferskvann.

En studie fra 2008 indikerer at gruppen ikke er monofyletisk. Iktyologen Wilson Costa har beskrevet den nye slekten *[[Notholebias]]* og flyttet artene *[[Notholebias minimus|Leptolebias minimus]]*, *[[Notholebias fractifasciatus|Leptolebias fractifasciatus]]* og *[[Notholebias cruzi|Leptolebias cruzi]]* dit.

*[[Leptolebias leitaoi]]* har en usikker taksonomisk plassering da alle kjente preserverte eksemplarer har gått tapt og arten kan være utryddet.

## Referanser

## Eksterne lenker
*
Aud Marit Wiig

**Aud Marit Wiig** (født 29. juli 1953 i Mandal) er en norsk diplomat.

Wiig har arbeidet i utenrikstjenesten siden 1983. Hun var avdelingsdirektør i Utenriksdepartementet  2001-2004, ambassadør til Pakistan 2007-2008. ambassadør til Brasil 2012-2017 og til Mosambik 2019-2021.

Aud Marit Wig er kommandør av Den kongelige norske fortjenstordenen.

## Referanser
Fylkesvei 4392

**Fylkesvei 4392** går mellom Søyland og Kaffiholen i Hå kommune.

Frem til 2019 hadde veien betegnelsen fylkesvei 165 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Sesil Karatantsjeva

**Sesil Karatantsjeva** (bulgarsk **Сесил Каратанчева**, født 8. august 1989 i Sofia, Bulgaria) er en bulgarsk profesjonell tennisspiller.

11. januar 2006, ble hun utestengt i to år for bruk av nandrolon.

## Referanser

## Eksterne lenker
*
Yang Jiechi

**Yang Jiechi** (kinesisk: 杨洁篪, pinyin: *Yáng Jiéchí*, født i mai 1950 i Shanghai i Folkerepublikken Kina) er en kinesisk kommunistisk politiker. Han var utenriksminister i Folkerepublikken Kina, fra 27. april 2007 til 16. mars 2013. Han ble statsråd i 2013 under statsminister Li Keqiang, og er en av landets mest innflytelsesrike utenrikspolitikere. 

## Biografi
Yang har utdannelse fra University of Bath og London School of Economics fra 1973 til 1975. Han tjenestegjorde som diplomat i USA, som annensekretær i 1983 og en senere runde som ambassadør fra 2001 til 2005. Han har også vært viseutenriksminister med særlig ansvar for Latin-Amerika, Hongkong, Macao og Taiwan.

Under sin tid som ambassadør i Washington D.C. bidro Yang til å dempe spenningen mellom USA og Kina etter kollisjonen i 2001 mellom et amerikansk EP-3 spionfly og et kinesisk jagerfly nær øya  Hainan i Sørkinahavet. 

I april 2007 overtok Yang etter Li Zhaoxing, som hadde tjent som utenriksminister siden 2003. Han ble Folkerepublikkens tiende utenriksminister, og innehadde dette embedet til mars 2013.

Han ble så statsråd under statsminister Li Keqiang, og er en av landets mest innflytelsesrike utenrikspolitikere. 

## Eksterne lenker
* 
*  
* Biografi – Yang Jiechi, Xinhuanet.
Alex Capus

**Alex Capus** (født i 23. juli 1961 i Mortagne-au-Perche, Frankrike) er tyskspråklig forfatter fra Sveits. Han utgav den første boken sin i 1994. De fleste bøkene han har skrevet er enten romaner eller noveller. Mange av bøkene hans er oversatt til mange andre språk. Romanen *Tror du det var kjærlighet?* kom ut i Norge i 2007. I 2009 utga Ganesa Forlag hans roman *Et spørsmål om tid*.  

Capus har etter hvert blitt en fremtredende person i den sveitsiske moderne litteraturen. 

## Bibliografi
* *Diese verfluchte Schwerkraft* (Fortellinger), 1994
* *Munzinger Pascha* (Roman), 1997 – til Werner Munzinger
* *Eigermönchundjungfrau* (Fortellinger), 1998
* *Mein Studium ferner Welten* (Fortellinger), 2001
* *Fast ein bisschen Frühling* (Roman), 2002
* *Glaubst du, dass es Liebe war?* (Roman), 2003 (norsk utgave: *Tror du det var kjærlighet?*, 2007)
* *13 wahre Geschichten* (Historiske miniatyrer), 2004
* *Reisen im Licht der Sterne* (Roman), 2005
* *Patriarchen* (Ti portretter), 2006
* *Eine Frage der Zeit* (Roman), 2007 (norsk utgave: *Et spørsmål om tid*, 2009)

* *Himmelsstürmer* (Tolv portretter), 2008
* *Der König von Olten* (Historier), april 2009

## Referanser


## Eksterne lenker
*
Fandens fødselsdag

**Fandens fødselsdag** er en betegnelse på de danske og norske merkedagene 11. juni og 11. desember. Det ble i 1656 bestemt at disse datoene skulle være termindager for betaling av renter og avdrag. Første skriftlige omtale med navnet «fandens fødselsdag» er fra 1888.

Ifølge folketroen ville man ikke få annet enn enn berggylt, fjesing og knurr dersom man prøvde å fiske på fandens fødselsdag.

## Referanser
Reynosa

**Reynosa** er en by i delstaten Tamaulipas nordøst i Mexico. Byen befinner seg på grensen mot delstaten Texas i USA.
Innbyggertallet ble i 2005 estimert til 507&nbsp;998 og det gjør byen til den største i Tamaulipas.
901 Brunsia

**901 Brunsia** er en hovedbelteasteroide og et medlem av asteroidefamilien Flora. Den ble oppdaga den 30. august 1918 av Max Wolf fra Landessternwarte Heidelberg-Königstuhl i Heidelberg. Den er oppkalt etter den tyske astronomen Ernst Heinrich Bruns.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»
902 Probitas

**902 Probitas** er en hovedbelteasteroide. Den ble oppdaga den 3. september 1918 av Johann Palisa fra Universitäts-Sternwarte Wien i Wien. Navnet er latin for *[[redelighet]]*, *[[rettskaffenhet]]*.

## Eksterne lenker
* 
* Minor Planet Center – «Discovery Circumstances: Numbered Minor Planets»
906 Repsolda

**906 Repsolda** er en hovedbelteasteroide. Den ble oppdaga den 30. oktober 1918 av Friedrich Karl Arnold Schwassmann fra Hamburger Sternwarte i Hamburg-Bergedorf. Den er oppkalt etter Johann Georg Repsold.

## Eksterne lenker
* 
* Minor Planet Center – «Discovery Circumstances: Numbered Minor Planets»
909 Ulla

**909 Ulla** er en asteroide i det ytre av hovedbeltet. Den ble oppdaga den 7. februar 1919 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter Ulla Ahrens, datteren til en venn av Reinmuth.

## Eksterne lenker
* 
* Minor Planet Center – «Discovery Circumstances: Numbered Minor Planets»
Shirley Douglas

**Shirley Douglas** (født 2. april 1934 i Weyburn i Saskatchewan i Canada, død 5. april 2020 i Toronto) var en kanadisk filmskuespiller og aktivist. 

## Liv og virke
### Bakgrunn
Shirlet Douglas var datter av Irma May (født Dempsey, 1911–1995) og den skotskfødte Tommy Douglas (1904–1986). Faren var en ledende politiker i Canada. Han var første leder av det føderale New Democracy Party og delstatsminister i Saskatchewan.

### Skuespiller
Douglas opptrådte som med skuespiller da hun var 16 år gammel. Hun gikk først på Banff School of Fine Arts og fra 1950 til 1952 på Royal Academy of Dramatic Art i London. Etter eksamen derfra spilte hun i britiske teateroppsetninger og av og til på fjernsynet. 

I 1957 vendte hun tilbake til Canada. I 1962 ble hun engasjert for en birolle i Stanley Kubricks *Lolita*.

Hun fikk en sønn, Thomas, i sitt første ekteskap, og tvillingene Rachel og Kiefer Sutherland i sitt annet ekteskap. Hun var gift med skuespilleren Donald Sutherland i tidsrommet 1966–1971.

Politisk var hun hele livet engasjert i arbeid mot rasisme og for offentlig helsevesen. Hun var engasjert i arbeid mot Vietnamkrigen. På grunn av sin støtte til Black Panthers ble hun nektet arbeidstillatelse i USA og arrestert i 1969 for besittelse av ulovlig sprengstoff. Hun ble frikjent i rettssaken.

## Filmografi
* *Corner Gas* (2008) – Shirley Douglas ('The Final Countdown')
* *The Path to 9/11* (2006) – Madeleine Albright 
* *Corner Gas* (2005) – Peg ('Trees a Crowd')
* *Robson Arms* (2005)- Pauline Dubois
* *The Christmas Shoes* (2002) – Ellen Layton
* *Made in Canada* (2001)  – Cybill Thornbush ('Beaver Creek Commercials')
* *The Law of Enclosures* (2000) – Myra
* *A House Divided* (2000) – Elizabeth Dickson
* *Woman Wanted* (2000) – Peg
* *Shadow Lake* (1999) – ? 
* *Barney's Great Adventure* (1998) – Grandma Greenfield
* *The Silver Surfer* (1998) – Infectia
* *Franklin (television series)* (1997) – Narrator
* *Wind at My Back* (1996) – May Bailey
* *[[Flash Gordon (serie 1996)|Flash Gordon]]* (1996) – ?(voice) 
* *Johnny's Girl* (1995) – Mrs. Hardwick
* *Redwood Curtain* (1995) – Schyler Noyes
* *Mesmer* (1994) – Duchess DuBarry
* *Shattered Trust: The Shari Karney Story* (1993) – Vivian Karney
* *The Hat Squad* (1992) – Kitty (#1) (pilot)
* *Road to Avonlea* (1992) – Miss Cavendish ('High Society') 
* *The Shower* (1992) – Marie
* *Passage of the Heart* (1992) – Katherine Ward
* *Street Legal* (1990–91) – Mayor Riley
* *Alfred Hitchcock Presents* (1989) – Monica Logan ('Driving Under the Influence')
* *[[Tvillingskjebner]]* (1988) – Laura
* *Shadow Dancing* (1988) – Nicole
* *Really Weird Tales* (1987) – Edna Besley ('Cursed with Charisma')
* *Screwball Academy* (1986) – Dadapopoplous' wife
* *Turning to Stone* (1985) – Lena
* *The Wars* (1983) – Mrs. Lawson
* *Nellie McClung* (1978) – Nellie McClung
* *[[Lolita (1962)|Lolita]]* (1962) – Mrs. Starch
* *Joe MacBeth* (1955)
* *[[Singin' in the Rain]]* (1952)
* *The Wizard of Oz* (1939) – Young Munchkin

## Referanser


## Eksterne lenker
* 
*
911 Agamemnon

**911 Agamemnon** er en gresk jupitertrojan og ligger i L4-lagrangepunktet til Jupiter. Den har således noenlunde samme omløpstid og avstand til sola som planeten. Den ble oppdaga den 19. mars 1919 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter kong Agamemnon av Mykene, fra gresk mytologi.

## Eksterne lenker
* 
* Minor Planet Center – «Discovery Circumstances: Numbered Minor Planets»
913 Otila

**913 Otila** er en hovedbelteasteroide og et medlem av asteroidefamilien Flora. Den ble oppdaget den 19. mai 1919 av Karl Wilhelm Reinmuth fra Landessternwarte Heidelberg-Königstuhl i Heidelberg. 

## Navngivning
Asteroiden fikk navnet "Otila", etter et kvinnelig navn plukket fra almanakken Lahrer Hinkender Bote, publisert i Lahr i Sør-Tyskland. Det var en veldig populær almanakk, spesielt i den alemannisk-talende regionen fra slutten av det 16-tallet til tidlig på 1900-tallet. Kalenderdelen inneholder høytidsdager, datoene for viktige messer og astronomiske hendelser. Reinmuth hadde problemer med å finne på egende navn på grunn av sine mange asteroideoppdagelser(nesten 400), derfor valgte han navn fra denne kalenderen. Andre eksempler på navn på asteroider han hentet fra samme almanakk er 987 Wallia, 994 Otthild, 997 Priska og 1144 Oda.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»
915 Cosette

**915 Cosette** er en hovedbelteasteroide og et medlem av asteroidefamilien Flora. Den ble oppdaga den 14. desember 1918 av François Gonnessiat fra Observatoire astronomique d’Alger - Bouzaréah i Alger. Den er oppkalt etter Gonnessiats yngste datter.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»